Saka sisih sosial agama, pasrawungan pepadha warga kanggo ambangun désa patut diacungi jempol. Ing urusan kaamanan, gotong royong warga katon saka lairé pengamanan masarakat (PAM) swakarsa wiwit bakda kepungkur. Arang banget ditemokaké désa indhustri kang isih kenthel rasa guyubé. Nalika ndandani mesjid, swasana iku katon banget. Atusan warga ambyur kanthi giliran. Para warga katon guyub lan bungah. Rénovasi mesjid kanthi total kang diperkirakaké ngentèkaké béya udakara Rp. 2,3 milyar iku rancanané bakal ditanggung masarakat sakiwatengené. Maklum, désa kang dumadi saka 24 RT lan 3 RW iku kalebu désa santri. Madrasah lan pondhok pasantrèn akèh banget ing kana.